《赠仙翁三首 其三》
宋代·钱忠

吴江高隐仙乡客，衰鬓长髯白发乾。满目生涯千顷浪，全家衣食一纶竿。

长桥水隐秋风软，极浦烟浮夜钓寒。因笑区区名利者，是非荣辱苦相干。

作者简介：宋人，字惟思。少好学多闻，随侍父游湖湘。后以家祸零替，孤身流客二浙。英宗治平中，道过吴江游赏，悦一女子，赠诗有“满目生涯千顷浪，全家衣食一纶竿”之句，女携诗呈父，其父以女嫁忠。二人泛舟同入烟波，不知所往。或以为小说中人物。